## Rješenje o oduzimanju dozvole Andreji Barišić iz Zagreba, za obavljanje poslova brokera

### NN 166/2004 (29.11.2004.), Rješenje o oduzimanju dozvole Andreji Barišić iz Zagreba, za obavljanje poslova brokera

# KOMISIJA ZA VRIJEDNOSNE PAPIRE REPUBLIKE HRVATSKE

2919

Teme­­ljem
odredbi članka 12. točka 5., članka 41. stavka 2. i članka 58. Zakona o tržištu
vrijednosnih papira (»Narodne novine«, br. 84/02), Komisija za vrijednosne
papire Republike Hrvatske, u predmetu oduzima­­nja dozvole za obav­­lja­­nje
poslova brokera Andreji Barišić iz Zagreba, Gračanska 120a, na sjednici održanoj
18. studenoga 2004., donijela je

## RJEŠENJE

1.
Andreji Barišić iz Zagreba, Gračanska cesta 120a oduzima se dozvola za obav­­lja­­nje
poslova brokera.

2.
Andreji Barišić iz Zagreba, Gračanska cesta 120a neće se oduzeti dozvola za
obav­­lja­­nje poslova brokera ako za vrijeme od 1 godine od dana konačnosti
ovog rješe­­nja ne nastupi bilo koji od razloga za oduzima­­nje dozvole
propisan odredbama članka 58. stavka 1. Zakona o tržištu vrijednosnih papira.

3. Ovo
rješe­­nje objavit će se u »Narodnim novinama«.

```
Obrazloženje
```

Komisija
za vrijednosne papire Republike Hrvatske (da­­lje: Komisija) sukladno odredbama
članka 12. stavka i članka 14. stav­ka Zakona o tržištu vrijednosnih papira (da­­lje:
Zakon), a na teme­­lju rješe­­nja klasa: UP/I-041-02/04-01/19, ur.broj:
567-04/04-1 od 22. trav­­nja 2004. godine provela je postupak nadzora nad
poslova­­njem Privredne banke Zagreb d.d. (da­­lje: ovlašteno društvo) u svezi
poslova­­nja s vrijednosnim papirima.

Dana
12. ožujka 2004. godine u 15:10:21 sati ovlašteno društvo upisalo je u k­­njigu
naloga nalog broj: 2480 nalogodavca Đuro Đaković Holding d.d. za prodaju 1.372
dionice izdavate­­lja Privredne banke Zagreb d.de. Zagreb oznake PBZ-R-A (da­­lje:
PBZ-R-A) po cijeni od 245,00 kuna, s rokom izvrše­­nja do opoziva i opcijom sve
ili ništa-NE koji je zaprimio broker Andreja Barišić. Na nalogu nije
evidentirana uputa o vremenu izlaga­­nja na trgovinski sustav, a isti je bio
izložen na trgovinskom sustavu Varaždinske burze dana 15. ožujka 2004. godine u
13:40:31 sati.

Nada­­lje,
dana 4. ožujka 2004. godine u 15:43:16 sati ovlaš­teno društvo upisalo je u k­­njigu
naloga nalog broj: 2314 nalogodavca Siemens d.d. za prodaju 7.805 dionica
PBZ-R-A po cijeni od 245,00 kuna, s rokom izvrše­­nja do opoziva i opcijom sve
ili ništa-NE koji je zaprimio broker Andreja Barišić. Na nalogu nije
evidentirana uputa o vremenu izlaga­­nja na trgovinski sustav niti o
sukcesivnom izlaga­­nju. Isti je bio izložen na trgovinskom sustavu Varaždinske
burze u dva navrata dana 4. ožujka 2004. godine u 15:59:41 sati 4.000 komada te
istog dana u 15:59:49 sati 3.000 komada, te na trgovinskom sustavu Zagrebačke
burze d.d. dana 5. ožujka 2004. godine u 10:00:12 sati 805 komada.

Dana
26. ve­­ljače 2004. godine u 10:31:47 sati ovlašteno društvo upisalo je u k­­njigu
naloga nalog broj: 2174 nalogodavca Nacionalni park Plitvička jezera za prodaju
3.034 dionice PBZ-R-A po cijeni od 245,00 kn, s rokom izvrše­­nja do opoziva i
opcijom sve ili ništa-NE koji je zaprimio broker Andreja Barišić. Isti nalog
izložen je na trgovinskom sustavu Zagrebačke burze dana 2. ožujka 2004. godine
u 12:22:18 i realiziran istovremeno.

Isto
tako, dana 1. ožujka 2004. godine u 13:55:02 sati ovlaš­teno društvo upisalo je
u k­­njigu naloga nalog broj: 2241 nalogodavca Jadranka d.d. za prodaju 1.476
dionice PBZ-R-A po cijeni od 244,00 kn, s rokom izvrše­­nja do opoziva i
opcijom sve ili ništa-NE koji je zaprimio broker Andreja Barišić. Isti nalog
izložen je na trgovinskom sustavu Varaždinske burze dana 3. ožujka 2004. godine
u 10:12:34 i realiziran istovremeno.

Uvidom
u k­­njigu naloga i naloge broj: 2497, 2316, 2317 i 2256 nalogodavca Privredne
banke d.d. Zagreb utvrđeno je da na navedenim nalozima nije naznačeno da se
radi o vlastitim nalozima. Navedene naloge je zaprimio broker Andreja Barišić.

Dionice
PBZ-R-A uvrštene su u kotaciju javnih dioničkih društava na Zagrebačkoj burzi
d.d.

Odredbama
članka 63. stavka 2. Zakona propisano je da se u k­­njigu naloga obvezno
upisuje svaki nalog iz članka 62. stavka 1. i 2. ovog Zakona. Nalozi za kup­­nju
i prodaju upisuju se u k­­njigu naloga kronološkim redoslijedom prihvaća­­nja
naloga i označavaju pripadajućim rednim brojem i cijenom.

Slijedom
citiranih odredbi, nalog broj: 2241 trebao je biti izvršen prije naloga broj:
2174.

Također,
odredbama članka 66. stavka 6. Zakona nalog za kup­­nju ili prodaju
vrijednosnih papira koji su uvršteni u kotacije burze ili uređenog javnog tržišta
ovlašteno društvo dužno je odmah, bez odgode izložiti na trgovinskom sustavu
burze ili uređenog javnog tržišta, osim ako u nalogu rok izlaga­­nja nije izričito
drukčije određen.

Shodno
citiranim odredbama članka 66. stavka 6. Zakona, naloge broj: 2314, 2480, 2174,
2241 trebalo je bez odgode izložiti na trgovinski sustav burze.

Kada
ovlašteno društvo kupuje ili prodaje vrijednosne papire za vlastiti račun i u
vlastito i/ili za račun svojih zaposlenika u obvezi je sukladno odredbama članka
66. stavka 4. Zakona na nalogu naznačiti da se radi o vlastitom nalogu.

Prilikom
zaprima­­nja vlastitih naloga na istima nije sukladno citiranim odredbama članka
66. stavka 4. Zakona nije naznačeno da se radi o vlastitim nalozima.

Slijedom
navedenog proizlazi da broker Andreja Barišić u izvršava­­nju naloga za prodaju
vrijednosnih papira postupao je protivno odredbama članka 63. stavka 2. i članka
66. stavka 4. i 6. Zakona.

Odredbama
članka 58. stavka 1. točke 4. Zakona propisano je da će Komisija oduzeti
dozvolu brokeru ako postupa protivno odredbama članka 62. do 66. Zakona.

Također,
odredbama članka 58. stavka 2. Zakona propisano je da kada utvrdi postoja­­nje
razloga za oduzima­­nje dozvole iz stavka 1. točke 4. do 6. ovog članka,
Komisija može u rješe­­nju o oduzima­­nje dozvole odrediti da dozvolu neće
oduzeti ako za vrijeme od jedne godine od dana konačnosti rješe­­nja o oduzima­­nju
dozvole ne nastupi bilo koji od razloga za oduzima­­nje dozvole iz stavka 1.
ovoga članka.

Slijedom
navedenog trebalo je riješiti kao u točki 1. i 2. izreke ovog rješe­­nja.

Sukladno
odredbama članka 8. stavka 4. Zakona, ovo rješe­­nje objavit će se u »Narodnim
novinama«.

UPUTA
O PRAVNOM LIJEKU

Protiv
ovog rješe­­nja žalba nije dopuštena, ali se protiv istog može pokrenuti
upravni spor podnoše­­njem tužbe Upravnom sudu Republike Hrvatske u roku 30
dana od dana primitka ovog rješe­­nja.

Klasa: UP/I-041-02/04-01/19
Urbroj: 567-04/04-20
Zagreb, 18. studenoga 2004.

Predsjednik Komisije
**Mi­­ljenko Fičor,** v. r.

Rješenje, NN 166/2004-2919